পঞ্চম বারের মত সারা বিশ্বে পালিত হ’ল বিশ্ব বন্য প্রাণী দিবস । প্রতি বছর ৩রা মার্চ বিশ্বব্যাপি বণ্য প্রাণি সংরক্ষনের উপর জোর দিতে এ দিবস পালিত হয়। বিশ্ব বন্য প্রাণী দিবস উদযাপনের অংশ হিসাবে বাংলাদেশ জাতীয় চিড়িয়াখানার প্রাণি পুষ্টি শাখা থেকে একটি বর্ণাঢ্য র‍্যালী এভিয়ারি-১ এর সামনে দিয়ে প্রাণি যাদুঘর পর্যন্ত প্রদক্ষিণ করে । র‍্যালী শেষে কনফারেন্স রুমে একটি আলোচনা সভা অনুষ্ঠিত হয়। আলোচনা সভায় সভাপতিত্ব করেন বাংলাদেশ জাতীয় চিড়িয়াখানার ডেপুটি কিউরেটর ডা. মোঃ নূরুল ইসলাম । জাতীয় চিড়িয়াখানার সিনিয়র জু ভেটেরিনারিয়ান, উপজেলা লাইভস্টক অফিসার ডা. নাজমুল হুদার সঞ্চালনায় অনুষ্ঠিত আলোচনার সভার প্রতিপাদ্য বিষয় Big Cats : Predators under threats এর উপর আলোচনা করেন মাংসাশি শাখার শাখা প্রধান জনাব গোলাম আজম এবং জু ভেটেরিনারিয়ান ডা. নাজমুল হুদা ।